钦定古今图书集成/明伦汇编/官常典/第077卷 > 常山王遵
## 钦定古今图书集成/明伦汇编/官常典/第077卷 > 常山王遵

按《魏书》本传：“常山王遵，昭成子寿鸠之子也。少而壮
勇，不拘小节。太祖初，有佐命勋，赐爵略阳公。慕容宝
之败也，别率骑七百，邀其归路，由是有参合之捷。及
平中山，拜尚书左仆射，加侍中，领渤海之合口。及博
陵，渤海群盗起，遵讨平之，迁州牧，封常山王。遵好酒，
天赐四年，坐醉乱，失礼于太原公主。赐死，葬以庶人
礼。”